**A NJSZT Informatikatörténeti Fórum (iTF) Adattár**

**Vállalat, Hivatal, Társadalmi szervezetek adatlapjának kitöltési útmutatója**

Köszönjük, hogy hozzá kíván járulni adatgyűjtési munkánkhoz. Az adatlap kitöltéséhez a következő tájékoztatást szíveskedjék figyelembe venni

Az Adatár tartalomfejlesztői, szerkesztői a megjelölt intézmény típusok feldolgozása során a számítástechnikai múlttal rendelkező valamennyi fontosnak ítélt intézmény adatlapját elindította és legalább az intézmény nevét kitöltöttük.

MEGJEGYZÉS: amennyiben már részben, vagy egészen elkészült, tárolt intézményi adatlaphoz kiegészítő, hiányzó adatok, fájlokat szeretne közölni, küldeni kérjük, csak az Intézmény rövid/hivatkozási nevét és a kiegészítő adatokat (vagy a meglévőnek pontosított adatait) valamint a Forrásokat, hivatkozásokat, fájlokat adja meg, küldje el.

Tehát nem szükségszerű valamennyi mezőnévhez tartozó információt egyidejűleg küldeni, örömmel vesszük azt is, ha a kitöltött adatlapot (vagy egyes pontjait) a fájlok nélkül, vagy csak a már meglevő fájlokkal küldik meg, és a későbbiekben küldenek további információt, fájlokat.

A Vállalatok csoportba azokat az intézményeket soroljuk, amelyek hivatásszerűen valamilyen terméket vagy szolgáltatást állítanak elő, ill. üzemeltetnek, példaként: <http://itf2.njszt.hu/intezmeny/mta-kfki>

A Hivatal oldalak tartalmazzák mindazon hazai közigazgatási szervezeteket ahol a számítástechnika, informatika fejlesztésének, kutatásának, elterjedésének elősegítése elsők között megvalósult, példaként: <http://itf2.njszt.hu/intezmeny/omfb>

A Társadalmi szervezetek oldalai tartalmazzák mindazon társadalmi és civil szervezeteket ahol a számítástechnika, informatika fejlesztésének, kutatásának, elterjedésének elősegítése kiemelt feladat volt, példaként: <http://itf2.njszt.hu/hte>

**Az adatlapon szereplő sorok kitöltéséhez a következő segítő információkat adjuk**

1. **Az intézmény rövid/hivatkozási neve:** ide kell beírni az intézmény minden napokban használt rövidített nevét, vagy a honlapról a már meglévőt
2. **Az intézmény teljes/hosszú neve:** ide kell beírni az intézmény „hivatalos” nevét
3. **Intézmény típusa:**technikai mező, az intézmény típusára vonatkozik, lehet**:** Vállalat, Hivatal, Társadalmi szervezet
4. **Alapítás időpont*:*** az intézmény legrégebbi jogelődjének alapítási éve: év vagy év/hó/nap alakban
5. **Címek***:* az intézmény (alapításkori) központjának címe**,** ha voltak meghatározó telephelyei, akkor azok felsorolása is irányítószám, Város (kerület) utca/út/tér házszám formában
6. **Alapítók*:*** Az intézmény névéhez tartozó alapítók*.* Ha a mindenkori magyar országgyűlés törvénye hozta létre: „Magyar állam” szöveg beírását kérjük. Egyébként az alapító minisztérium, cég, alapítvány vagy személy nevét kérjükmegadni.
7. **Főbb, alapvető tevékenysége**

Alapvetően a számítástechnikával/informatikával kapcsolatos, azzal összefüggésben kérjük a tevékenységeket megadni maximum egy oldal terjedelemben

1. **Vezető tisztségviselők**

Az intézmény működésének időszakában a jelentős, alapvetően felső vezetők felsorolása személy név/pozíció/év tól-ig formában

1. **Kulcsszemélyek**

Kulcsszemélyeknek tekintjük azokat az intézményi munkatársakat, akik teljesítménye meghatározó volt az cég számítástechnika/informatika kutatás, üzemeltetés, fejlesztések, informatikai projektek területénszemély név/beosztás, szerep formában

1. **Létszám megadása**

Ha fellelhető évenként megadható, vagy csak egy-egy jellegzetes évben is meg lehet adni a létszámot. Itt alapvetően a számítástechnikával/informatikával összefüggő létszámot várjuk.

1. **Az árbevétel megadása**

Ha fellelhető évenként megadható millió Ft formában, vagy csak egy-egy jellegzetes évben is meg lehet adni az árbevételt, Itt alapvetően számítástechnikával/informatikával összefüggő árbevételt várjuk.

1. **Eszközpark**

Az induláskori, ill. későbbi hardver, szoftver eszközöket kell itt megadni. amelyeket az intézmény a fejlesztéshez, termék előállításhoz tehát a főbb, alapvető tevékenységéhez használt fel. A Az eszközökről a néven kívül további információk is megadhatók, így mikor-meddig működött, milyen konfigurációval, milyen operációs rendszerrel.

Ugyancsak itt van lehetőség az intézményi informatikai hálózat történetét bemutatni.

Ha volt (szolgáltató) számítóközpont (akár külső cégeknek) akkor az is megadandó, az üzemeltetett jelentősebb hardver eszközök (mainframe gépek és különlegesebb perifériák) nevét (történetét csatolt fájlban) lehet itt megadni, aktív idejük megjelölésével és az általuk ellátott feladatkör rövid leírásával, valamint a működést biztosító operációs rendszer(ek) megjelölésével.

1. **Legfontosabb, kiemelkedő projektek, termékek, szolgáltatás, fejlesztés**

Alapvetően a számítástechnikával összefüggésben kell itt írni (akár több oldalon is) a projektekről, szolgáltatásokról, azok tartalmáról, típusáról, jellemzőinek (pl. projekt nagyság Ft/létszám, eladási darabszám, milyen konkrét eredmény származott belőle stb.) megadásával. Beszámolók amennyiben hosszúak, akkor a megadott formájú fájlnévvel önálló fájl(ok)ként (vagy URL hivatkozásként) lehet elküldeni.

1. **Átalakulások**

Az intézmény életében előforduló jogutódi, beolvadási, átalakulási, megszűnési időpontjait, okait kell itt megadni tömören megfogalmazva.

1. **Érdekesség**

Minden intézmény életében vannak érdekességek, egyrészt miben volt kiemelkedő szerepe a hazai számítástechnika kifejlődésében, milyen a számítástechnikával kapcsolatos kortörténeti esemény volt a cégnél, stb., valamint a cégnek adott kor társadalmi szerepvállalása, ezzel összefüggő tevékenysége.

1. **Forrásmunkák**

Itt lehet megadni az intézmény informatikai múltjával/jelenével kapcsolatosan elérhető (Interneten) források URL címét, és rövid tartalomra utaló nevét vagy nyomtatott anyagok elérhetőségét a forrás pontos megjelölésével: címe, szerzője, kiadója, kiadási éve, oldalszáma. Ha több forrás van, akkor azokat mind fel kell sorolni!

1. **Mellékletek**

Az intézmény számítástechnikai/informatikai történetével összefüggő képek, dokumentumok mellékelhetők. Itt a csatolt fájlok listáját kell megadni. A mellékelt fájlok nevei (azonosítói) tartalmazzák az intézmény rövid nevét és utaljon a tartalomra. A beérkezett fájlok szerkesztés után (és ha szükséges jóváhagyásra történő visszaküldése után) kerülnek be az Adattár médiatárába, így arra az intézményi adatlapból, adott esetben a többi rovatból is lehet hivatkozni.

Kérjük a kitöltött Adatlapot és valamennyi mellékelt fájlt, csatolmányt az intézmény rovat szerkesztőjének Megyery Károly e-mail-címére: megyery.karoly@invitel.hu vagy az itf@njszt.hu címre elküldeni.

**A honlapunkon lévő intézmények adatlapjai megtekinthetők:**

**itf2.njszt.hu -> Adattár -> Intézmények** [**http://itf2.njszt.hu/intezmeny-rovat**](http://itf2.njszt.hu/intezmeny-rovat) **-> Vállalatok /Hivatalok /Társadalmi szervezetek alatt**

A digitalizált Adattárral nem csak a magunk számára, hanem a jövő évtized(ek) számára kívánjuk rögzíteni azokat a (lehető leghitelesebb) informatikatörténeti információkat, amelyek utódainkhoz valószínűleg már nem érnének el, csak a mi közvetítésünkkel.

Köszönjük, hogy adatgyűjtési munkánkhoz hozzájárult!

Budapest, 2017. augusztus

az iTF Adattár építői